උතුරු මද, ඌව, සහ නැගෙනහිර පළාත්වල මිලි මීටර් 100ට වැඩි වර්ෂාවක් ඇති විය හැකි බවයි, කාලගුණ විද්‍යා දෙපාර්තමේන්තුව තද වැසි ගැන විශේෂ අවවාදාත්මක නිවේදනයක් නිකුත් කරමින් පවසන්නේ.මෙම නිවේදනය අද(16) අලුයම 3 සිට හෙට(17) අලුයම 3 දක්වා වලංගු බවද එහි සඳහන්.ගිනිකොණ දිග බෙංගාල බොක්ක මුහුදු ප්‍රදේශය ආශ්‍රිතව පවතින අඩු පීඩන තත්ත්වය එම ප්‍රදේශයේදීම පීඩන අවපාතයක් දක්වා වර්ධනය විය හැකි අතරඑය අද දිනයේදීම දකුණු බෙංගාල බොක්ක මුහුදු ප්‍රදේශය තුලදී සුළි කුණාටුවක් දක්වා තවදුරටත් වර්ධනය වෙමින් වයඹ දෙසට ගමන් කිරීමට බොහෝ දුරට ඉඩ ඇති බවද කාලගුණ විද්‍යා දෙපාර්තමේන්තුව පවසනවා.එහි බලපෑම හේතුවෙන් දිවයිනේ විශේෂයෙන්ම නිරිතදිග කොටසේ පවතින වැසි තත්ත්වය තවදුරටත් බලාපොරොත්තු වන බවද ,ඇතැම් ස්ථාන වලට මි.මී.150 ට වැඩි තද වර්ෂාපතනයන් ද ඇති විය හැකි බවද දිවයින හරහා සුළගේ වේගය විටින් විට පැ.කි.මී. (40-50) දක්වා වැඩි විය හැකි බවද කාලගුණ විද්‍යා දෙපාර්තමේන්තුව අද(16) උදෑසන05.30 ට නිකුත් කළ තවත් නිවේදනයක සඳහන්.සෙසු පළාත් වල විශේෂයෙන් ඌවසහනැගෙනහිර පළාත් වල සවස් කාලයේදී හෝ රාත්‍රී කාලයේදීවැසි හෝ ගිගුරුම් සහිත වැසි ඇති වන බව එහි දැක්වෙනවා.ගිගුරුම් සහිත වැසි ඇති වන විට අකුණු මඟින් සිදුවන අනතුරු අවම කර ගැනීමට අවශ්‍ය පියවර ගන්නා ලෙස කාලගුණ විද්‍යා දෙපාර්තමේන්තුව ජනතාවගෙන් ඉල්ලා සිටිනවා.දිස්ත්‍රික්ක 9 කට නාය යෑමේ අවදානමක්  ඇති බව කාලගුණ විද්‍යා දෙපාර්තමේන්තුව කියාසිටියේ.ගාල්ල, මාතලේ, රත්නපුර, කළුතර, මාතර, කොළඹ, කෑගල්ල, කුරුණෑගල සහ මහනුවර දිස්ත්‍රික්කවලට නාය යාමේ අනතුරු ඇගවීම් නිකුත් කර තිබෙනවා.